थाने के सामने ही हो रही बिजली की चोरी
विद्युतथाने के सामने ही बिजली की चोरी की जा रही है। अस्पताल के निकट इस थाने के सामने घुमंतु दर्जनों परिवारों ने बेस कीमती सरकारी जमीन पर कब्जा कर पक्के निर्माण कर लिया और और अब घर भी चोरी की सरकारी बिजली से रोशन हो रहे हैं। सबसे चौकाने वाली बात यह है कि ना तो इधर प्रशासन का ध्यान है और ना ही बिजली निगम का। बिजली चोरी को लेकर कार्रवाई तो दूर कोई टोकने वाला भी नहीं है। बिजली चोरी लंबे समय से हो रही है। सरकारी अस्पताल के सामने घुमंतु परिवारों के द्वारा करीब दो साल पहले सरकार की बेस कीमती जमीन पर कब्जा किया। इसके बाद पक्के निर्माण के साथ ही चोरी की बिजली उपयोग की जाने लगी। यहां प्रतिमाह हजारों यूनिट बिजली चोरी की जा रही है। चोरी के खिलाफ अन्य स्थानों पर तो थाने के अधिकारी निगम कार्रवाई करता है, लेकिन थाने के सामने ही हो रही चोरी को अनदेखा किया जा रहा है।
चोरी की बिजली से चलते हैं हाई वोल्टेज उपकरण
जिन घरों में विद्युत चोरी की जा रही है। उनमें हीटर, पानी गर्म करने की रॉड, बल्ब सहित अन्य हाई वोल्टेज के उपकरण उपयोग किए जा रहे है। कस्बे में दर्जनों स्थानों पर ऐसे घुमंतु परिवारों के निवास स्थल हैं। जहां चोरी की बिजली से घर, झुग्गी -झोपड़ी आशियाने रोशन हो रहे हैं।
इधर,लगातार बढ़ रही दरों से उपभोक्ता परेशान
लगातारहो रही विद्युत चोरी से बिजली की खपत अधिक होने की भरपाई करने के लिए सरकार के द्वारा विद्युत दरों में बढ़ोतरी की जाती है। जिसका आर्थिक भार उपभोक्ताओं पर पड़ता है।
दसकर्मचारियों का है थाने में स्टाफ : विद्युतपुलिस थाने में थाना अधिकारी सहित दस लोगों का स्टाफ दिन-रात मौजूद रहता है। इस संबंध में एईएन एसके शर्मा ने बताया कि इस मामले में शिकायत मिली है। जल्द ही कार्रवाई की जाएगी।
बहरोड़. बिजली थाने के सामने बसी काॅलोनी में होता है चोरी की बिजली का उपयोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva